****

**Māui Ihumanea – Te Ngohe Whakatānga 2**

**He rawaka te rahi o te Pūtea Penihana o Aotearoa mō te whakatānga**

**Mā ngā ākonga i tēnei ngohe e:**

* tautuhi tētahi ritenga Māori taketake e ōrite ana ki te ariā o te whakatānga
* whakamārama haere ki te hira o te whai mahere penapena moni mō te whakatā.

I ngā wā o mua, whakatūria ai he momo mahere whakatānga mō ngā kaumātua. I a rātou e ahungarua ana ka huri haere ā rātou kawenga i te mahi i ngā mahi ā-ringa ki te mahi hei pou herenga mātauranga. Arā, ka noho kē rātou hei kaiatawhai matua mō te hunga tamariki ake, hei kaiako anō hoki mō rātou.

I pau i ngā kaumātua ō rātou oranga katoa ngā whakaakoranga e tika ana te ako, me te whai wheako tērā ka whakawhitia mai anō ki te rangatahi o ngā whānau, mā te tukanga whakawhiti mātauranga i waenga whakatipuranga.

He āhua rite tērā ki tētahi mahere whakatānga e arotahi ana ki te penapena me te haumi moni, engari rawa i aro kē atu ki te whai me te tiaki wheako me te mātauranga. He momo haumi anō ki te whakatipuranga whai ake mā te tiritiri i taua mātauranga ki a rātou. Ahakoa ko te ora o te whānau te take matua, arā kē he ōritenga.

I ēnei rā tonu kitea ai taua ritenga i te maha o ngā whānau. Heoi, he tokomaha ngā kaumātua e whiwhi ana i te Pūtea Penihana o Aotearoa. He penihana tērā e homai ana e te Kāwanatanga o Aotearoa ki ngā tāngata kua eke ki tua o te 65 tau te pakeke. He taupori taipakeke haere te taupori o Aotearoa, me te aha ka uaua haere ake te tohatoha i te Pūtea Penihana o Aotearoa nā te mea e piki tonu ana te tokomaha o ngā tāngata o Aotearoa kua eke ki te tau whakatā i ia tau.

Ko te rahi ka whiwhi te tangata i ia wiki ko te $411. Ki tō whakaaro he nui pea tērā, engari i te ngohe kei raro nei māu e tātai te kounga o te ora mō ētahi o ō tātou kaumātua, i ngā tūāhuatanga ko tēnei tō rātou puna moni whiwhi kotahi.

**Te Ngohe 1**

He rawaka te rahi o te Pūtea Penihana o Aotearoa mō te whakatānga?

I tēnei ngohe māu e whakaoti te tūtohi i raro me te:

1. whakatau mēnā he hiahia me mātua tutuki te utu, mēnā he kōwhiringa noa rānei mō tēnei tangata, i runga anō i te whaiutu
2. Me tātai i te pūtea ā-wiki e toe ana, mēnā rā he toenga, mā te tango i te utu whaipainga i te wiki, i **ngā utunga** rānei mai i te tapeke **taumai** o te $411

*Ka whakautu ai i ngā pātai kei raro i te tūtohi*

**Mō te taha ki tēnei tangata;**

* ka reti i tōna whare noho
* he kaumātua, ka mutu he nui ōna hiahia hauora
* kua whai tāngata i tōna whānau ki te tautoko i a ia
* kua kore e whai motokā, nā tōna kore whai moni hei utu

He rawaka te rahi o te Pūtea Penihana o Aotearoa mō te whakatānga?

|  |  |  |  |
| --- | --- | --- | --- |
| **Ngā whakapaunga moni ia wiki** | **Te utu ia wiki****Tapeke whakawaho** | **1: Me utu hei aha rānei** | **2: $411: Tapeke whakaroto** |
| Riihi | $200 |   | - |
| Kai | $100 |   | - |
| Hiko | $40 |   | - |
| Nga Utu Hauora | $15 |   | - |
| Waea pūkoro | $10 |   | - |
| Te tapeke e toe ana ia wiki | = |

*Kua takea mai te tūtohi mahere pūtea o runga nei i tētahi kaumātua whakatā e noho ana i Papakura, i Tāmakimakaurau ki te Tonga. Kua tata ki te 80 ōna tau, ā, kua āhua whakatā ia mai i te 65 o ōna tau, me te mahi kōtiwhatiwha i ngā mahi tīpakopako. I ēnei tau e 2 kua pahure ake, e hohe tonu ana ia, engari ka uaua ki a ia ngā mahi ahakoa he mahi hamanga. Heoi anō, e tiaki tonu ana i ana mokopuna, ā, e ai ki a ia ka whakapūhou tonu tērā i a ia.*

1. Ki tō whakaaro, ko ēhea ngā utu me mātua tutuki, he aha ai hoki?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ki tō whakaaro, ko ēhea ngā utu he mea kōwhiringa noa, he aha ai hoki?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. E hia te tapeke e toe ana i ia wiki ki tēnei tangata?

 **$ \_\_\_\_\_\_\_\_\_\_\_\_\_\_\_\_\_**

1. Ki ō whakaaro, he rawaka tēnei rahinga mō ērā atu utunga ka tūpono mai? Tēnā whakamāramahia mai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

